सामग्री: मोहन भागवत

गोमूत्राचं सेवन करण्यापासून हवन करण्यापर्यंत अनेक उपाय कोरोना घालवण्यासाठी करावेत असे सल्ले काहींकडून दिले जाताहेत. 

यातले अनेक प्रथितयश राजकारणी आहेत, पदांवर आहेत. अशा विधानांनी, दृष्यांनी सोशल मीडिया गजबजून गेला आहे.

नुकतीच सरसंघचालक मोहन भागवत यांनीही सध्याच्या काळात वैज्ञानिक सल्ल्यावरच विश्वास ठेवण्याचं आवाहन केलं. 

रा.स्व.संघाच्या 'कोव्हिड रिस्पॉन्स टीम'नं आयोजित केलेल्या व्याखानात भागवत यांनी वैज्ञानिक सत्य हेच कोरोनाची दुसरी लाट थोपवण्याचं साधन असल्याचं मत मांडलं आणि कोणत्याही चुकीच्या, वैज्ञानिक चाचणी न झालेल्या माहितीपासून दूर राहण्याचं आवाहनही केलं.  

'सातत्यपूर्ण प्रयोग आणि वैज्ञानिक तपासण्यांवर आधारित उपचारच हवेत'

"इंटरनेटवर उपलब्ध होणारी माहितीही विज्ञानाच्या आधारावर तपासली पाहिजे. विज्ञान म्हणजे काय? परिपूर्ण तपासणी झाल्यावर जे समोर येईल ते मान्य करणं. केवळ कोणीतरी काहीतरी सांगतं आहे म्हणून ते मान्य करणं म्हणजे विज्ञान नव्हे. आपण ही खात्री केली पाहिजे की आपल्याकडून अशी कोणतीही निराधार, अतर्क्य माहिती प्रसृत झाली नाही पाहिजे, ना आपण अशा माहितीला फसलो पाहिजे. 

"आयुर्वेद हे विज्ञान आहे आणि त्याला एक परंपरा आहे. पण आयुर्वेदाच्या नावावर अनेक गोष्टी खपवल्या जातात. कोणाला वैयक्तिक पातळीवर काही गुण येतही असेल, पण म्हणून ते सर्वांना लागू होत नाही. जोपर्यंत सातत्यपूर्ण प्रयोग आणि वैज्ञानिक तपासण्यांवर एखादा उपचार सिद्ध होत नाही तोपर्यंत," असं भागवत त्यांच्या भाषणात म्हणाले.

अवैज्ञानिक माहिती प्रसारित करणा-यांची ही त्यांनी उघडउघड केलेली कानउघडणीच होती. पण अशी विधानं करुन वाद उत्पन्न करणारे, प्रसिद्धीच्या झोतात येणारे भाजपाचे हे नेते भागवतांचा हा सल्ला मानतील का? 

'भाभीजी पापड' ते 'यज्ञ चिकित्सा'

कोरोनाचा काळ सुरु झाला आणि सोबत अशी विधानं सुरु झाली. यात बहुतांशानं भाजपाचेच नेते होते. या नेत्यांची आणि त्यांच्या विधानांची माळ एकामागून एक लांबत जाते. 

कोरोनाच्या पहिल्या लाटेच्या काळात केंद्रीय मंत्री अर्जुन राम मेघवाल यांचं 'भाभीजी पापड' बद्दलचं वक्तव्य चांगलंच चर्चेत आलं होतं. त्यांनी या पापडची जाहिरात केली आणि त्यात म्हटलं की ते खाल्ल्यानं शरीरात कोरोनाच्या एंटिबॉडीज तयार होतील. 

मेघवाल इथंच थांबले नाहीत तर त्यांनी हे पापड कोरोनाविरुद्धच्या लढाईत निर्णायक साबित होतील असंही म्हटलं....\nमागील सामग्री खालीलप्रमाणे सारांशित केली जाऊ शकते:
देशाला कोरोनाच्या वाढत्या संसर्गानं विळखा घातलेला असतांना आणि विज्ञानविश्व या विषाणूपासून मानवाला वाचण्याचे अटोकाट प्रयत्न करत असतांना, दुसऱ्या  बाजूला अवैज्ञानिक विधानं करण्याची जणू स्पर्धा सुरु आहे.